# ที่ ปชส. 083/2567 ฝ่ายบริหารการตลาดและประชาสัมพันธ์

13 พฤศจิกายน 2567

## แข่งสุดมันส์ Night Show สุดอลังการ

## ในงาน Toyota Gazoo Racing Thailand 2024 สนามที่ 4 จ.เชียงใหม่

============================================================================================

**นายณัทธร ศรีนิเวศน์ ผู้ช่วยกรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด พร้อมด้วย นายวีรพงศ์ ฤทธิ์รอด รองผู้ว่าราชการจังหวัดเชียงใหม่ นายสงค์ศักย์ คำดีรุ่งริรัตน์ ผู้อำนวยการสำนักงานการกีฬาแห่งประเทศไทย ภาค 5 หน่วยงานราชการ ผู้แทนจำหน่ายโตโยต้าในจังหวัดเชียงใหม่ และผู้สนับสนุนรายการอย่างเป็นทางการ ร่วมเปิดการแข่งขัน Toyota Gazoo Racing Thailand 2024 สนามที่ 4 ที่จัดขึ้น ในวันที่ 9-10 พฤศจิกายน ที่ผ่านมา ณ สนามกีฬาสมโภชเชียงใหม่ 700 ปี จังหวัดเชียงใหม่**

**นายณัทธร ศรีนิเวศน์ กล่าวเปิดการแข่งขันว่า** *“จากสถานการณ์อุทกภัยในหลายพื้นที่ทางภาคเหนือของประเทศไทย รวมถึงจังหวัดเชียงใหม่ ส่งผลต่อเศรษฐกิจ และการดำเนินชีวิตของพี่น้องชาวเชียงใหม่เป็นอย่างมาก ในนามของ บริษัท โตโยต้า มอเตอร์ ประเทศไทย จำกัด ขอเป็นกำลังใจให้กับพี่น้องชาวเชียงใหม่ทุกท่าน และขอขอบคุณที่ให้การต้อนรับ เข้าร่วมกิจกรรม และสนับสนุนอย่างดีมาโดยตลอด*

*ในปีนี้ โตโยต้าได้ดำเนินกิจกรรมมอเตอร์สปอร์ตที่เชียงใหม่ ซึ่งปีนี้เป็นปีที่ 17 ที่เราได้มาจัดที่เชียงใหม่ ด้วยความมุ่งมั่นที่จะส่งเสริมอุตสาหกรรมการท่องเที่ยว และกระตุ้นเศรษฐกิจ สร้างงาน สร้างรายได้ ให้กับ ผู้ประกอบการ ร้านค้า โรงแรม ร้านอาหาร และพี่น้องชาวจังหวัดเชียงใหม่*

*โดยสนามเชียงใหม่เป็นสนามที่ 4 ของการแข่งขันนี้ ที่ท้าให้ท่านร่วมพิสูจน์สมรรถนะ ความทนทาน และสนุกสนาน ไปกับการแข่งขันรถยนต์ทางเรียบ One Make Race หลากหลายรุ่น อาทิ “ยาริส” / “ยาริส เอทีฟ” / “โคโรลล่า อัลติส จีอาร์สปอร์ต” และ “ไฮลักซ์ รีโว่” โดยมีรถเข้าร่วมการแข่งขันมากถึง 58 คัน*

*ภายในงานจัดเต็มแสง สี เสียง ยามค่ำคืน ในรูปแบบ Night Show ร่วมชมขบวนพาเหรดสุดอลังการ และตื่นเต้นเร้าใจกับ Car Performance Show หลายรายการ มันส์จัดเต็มโดยนักขับระดับโลกที่พร้อมจะมาท้าทายขีดจำกัด เพราะเราเชื่อว่า สภาพแวดล้อมที่สุดขีดของมอเตอร์สปอร์ต ล้วนส่งเสริมให้โตโยต้าพยายามสร้างสรรค์ ยนตรกรรมที่ดียิ่งกว่า หรือ Make Ever-Better Cars”*

**ผลการแข่งขัน YARIS One Make Race : Division 1** *(แข่งขัน 20 รอบ)*

บรรยากาศการแข่งขันเต็มไปด้วยความตื่นเต้น ตลอด 20 รอบการแข่งขัน โดยมีนักแข่งจาก Toyota Racing Star Team “ป๊ายปาย โอริโอ้” อินฟลูเอนเซอร์ชื่อดัง ที่ลงสนามโดยใช้ YARIS One Make Race Carbon Neutral Fuel รถแข่งเชื้อเพลิงทางเลือก เข้าร่วมแข่งขัน **โดยแชมป์สนาม 4 ตกเป็นของ หมายเลข 89 วรัญชิต วัฒนาธนกุล จากทีม WISE PTT Lubricants**

|  |  |  |  |
| --- | --- | --- | --- |
| **อันดับ** | **หมายเลข** | **นักแข่ง** | **ทีม** |
| *1* | *89* | วรัญชิต วัฒนาธนกุล | **WISE PTT Lubricants** |
| *2* | *26* | ปัญจะ ไหวพริบ | **B-Quik Racing Team** |
| *3* | *66* | ศริทธนา มิตรอารี | **Lenso Motorsport x Carlified Car Wash by VG** |
| *4* | *40* | ขวัญชัย เป็งแกร | **BENDIX SRT - REWORTH RACING** |
| *5* | *36* | ปณิธาน รักไพบูลย์สมบัติ | **Nexzter Drive to Drift MX Racing Team** |

**ผลการแข่งขัน YARIS One Make Race : Division 2** *(แข่งขัน 17 รอบ)*

**แชมป์สนาม 4 ตกเป็นของ หมายเลข 39 คาร์เมน เหลียง**

|  |  |  |  |
| --- | --- | --- | --- |
| **อันดับ** | **หมายเลข** | **นักแข่ง** | **ทีม** |
| *1* | *39* | คาร์เมน เหลียง | *-* |
| *2* | *93* | แดลเนียล ชาร์ | *-* |
| *3* | *77* | เซงเวย อูยัง | **Superclub Racing Team** |
| *4* | *99* | ชัยณัฏฐ์ เพียวทองคำ | **N.Brake, Shingha, Wattana Motor sport** |
| *5* | *63* | ขวัญศิโรช ตระกูลวณิชย์ | **Project Monkey** |

**ผลการแข่งขัน YARIS ATIV Lady One Make Race***(แข่งขัน 20 รอบ)*

**รายการแข่งขันของนักแข่งสาวสวย โดยมี** YARIS ATIV One Make Race Carbon Neutral Fuel **รถแข่งเชื้อเพลิงทางเลือก ที่ขับโดย มิย่า พิชชา ทองเจือ นักแข่งจาก** Toyota Racing Star Team **เข้าร่วมแข่งขัน และสามารถชิงอันดับ 5 ขึ้นยืนโพเดียมได้ในสนามนี้ ท่ามกลางเสียงเชียร์จากแฟนคลับ จบการแข่งขันผลปรากฎว่า** อันดับที่ **1** ตกเป็นของ หมายเลข **188** ณัฏฐวลัญช์ แสนสุข จากทีม **KUROKI RACING**

|  |  |  |  |
| --- | --- | --- | --- |
| **อันดับ** | **หมายเลข** | **นักแข่ง** | **ทีม** |
| *1* | *188* | ณัฏฐวลัญช์ แสนสุข | **KUROKI RACING** |
| *2* | *168* | ศิริภากรณ์ แยบยนต์ | **TMC-Drive 68 Lenso by WootBangbon3** |
| *3* | *138* | สาวิตรี กวางแก้ว | **Pakelo Heroes Racing Team** |
| *4* | *155* | นิชา วีรพร | **Lenso Motorsport by WootBangbon3** |
| *5* | *198* | มิย่า พิชชา ทองเจือ | **TOYOTA Racing Star Team** |

**ผลการแข่งขัน COROLLA ALTIS GR SPORT One Make Race***(แข่งขัน 22 รอบ)*

**บรรยากาศเข้มข้น และเร้าใจสุดๆ โดยมีดารานักแข่งจาก** Toyota Racing Star Team **“ปังปอนด์ อัครวุฒิ” เข้าร่วมแข่งขัน จบการแข่งขันผลปรากฏว่า** แชมป์สนาม **4** ตกเป็นของ หมายเลข **17** โรเตอร์ทองเจือ จากทีม **Superclub Racing Team**

|  |  |  |  |
| --- | --- | --- | --- |
| **อันดับ** | **หมายเลข** | **นักแข่ง** | **ทีม** |
| *1* | *17* | โรเตอร์ ทองเจือ | **Superclub Racing Team** |
| *2* | *3* | เคนทาโร่ ชิบะ | **ORC Racing Motul** |
| *3* | *51* | ไอตั้น อัษฏาธร | **Lin Motorsport** |
| *4* | *39* | นิพิฐพนธ์ วัฒนานิตย์ | **Nexzter Motul S63 BRD Rukservice by PMC52 Motorsport** |
| *5* | *46* | ศักดิ์ชัย เยี่ยมวัฒนา | **Nexzter Gulf Oil Thailand by RG46** |

**ผลการแข่งขัน HILUX REVO One Make Race** *(แข่งขัน 20 รอบ)*

**รายการแข่งขันชิงเจ้ากระบะ โชว์สมรรถนะของเครื่องยนต์ ผลการแข่งขันปรากฏว่า** อันดับที่ 1 ตกเป็นของ หมายเลข 31 ประพจน์ ชื่นวิจิตร จากทีม **Nexzter GG Racing**

|  |  |  |  |
| --- | --- | --- | --- |
| **อันดับ** | **หมายเลข** | **นักแข่ง** | **ทีม** |
| *1* | *31* | ประพจน์ ชื่นวิจิตร | **Nexzter GG Racing** |
| *2* | *98* | เมฆรัชคีฏาก์ กะลันตานนท์ | **Atlander Nexzter Hurricane Mx racing Team by Ruk Service** |
| *3* | *3* | กิตติศักดิ์ เสียงสลัก | **BKC by House of Cars อุ๊หยัดใจได้ x Voltronic Thailand x Vanguard Garage** |
| *4* | *44* | อรุณพงศ์ ศรีฤทธิ์ | **Nexzter Racing Team by Vanguard X Voltronic** |
| *5* | *71* | ณัฐนันท์ คฤโฆษ | **Nexzter Rest Club** |

**นอกจากการแข่งขันรถยนต์สุดตื่นเต้นเร้าใจ ภายในงานยังมีกิจกรรมสำหรับ แฟนมอเตอร์สปอร์ตได้ร่วมสนุกอีกมากมายตั้งแต่บ่ายจนถึงค่ำ อาทิ**

กิจกรรม WALK ABOUT ON TRACK และ PIT WALK ที่เปิดโอกาสให้ชาวเชียงใหม่ได้ใกล้ชิดกับ เหล่านักแข่ง และรถแข่งคู่ใจ รวมถึง Meet & Greet นักแข่ง Toyota Racing Star Team นำโดย ปังปอนด์ อัครวุฒิ / มิย่า พิชชา ทองเจือ และอินฟลูเอนเซอร์ชื่อดัง ป๊ายปาย โอริโอ้ ซึ่งแฟนคลับต่างมาร่วมกิจกรรมและร่วมเชียร์อย่างล้นหลาม

ร่วมชมรถยนต์โตโยต้ารุ่นใหม่ อาทิ ALL-NEW CAMRY / COROLLA ALTIS GR SPORT และ ATIV NIGHTSHADE ตลอดจนพบข้อเสนอสุดพิเศษ ภายในบูธผู้แทนจำหน่ายโตโยต้า และสำหรับกลุ่มคนที่รักการแต่งรถ ได้ร่วมชม รถแต่งทั้ง 5 คัน จากตัวแทนภาคทั้งหมด 5 ทีม ที่ผ่านเข้ารอบชิงชนะเลิศในการประกวดแต่งรถกระบะไฮลักซ์รีโว่-ดี แซดอิดิชั่น ภายใต้กิจกรรม “อาชีวะ ท้าแต่งแซด กับ ไฮลักซ์ รีโว่-ดี แซดอิดิชั่น ปี 2” รวมถึงเลือกซื้อของที่ระลึกลิขสิทธิ์แท้จาก Toyota Gazoo Racing (GR Collection) และร่วมสนุกกับกิจกรรมจากบูธสปอนเซอร์

ตื่นตาตื่นใจกับการแสดงขบวนพาเหรดสุดยิ่งใหญ่ ที่สำคัญไฮไลท์พิเศษ “Night Show” ที่สร้างความคึกคักให้กับชาวเชียงใหม่ โดยเฉพาะใน Drift Battle Show ที่ใช้รถ TOYOTA SUPRA / COROLLA ALTIS และ HILUX REVO มาแบทเทิลกันสุดมันส์โดยนักขับรถดริฟต์ดีกรีแชมป์ พร้อมแสงสีเสียงแบบจัดเต็มสร้างความตื่นเต้นให้กับทั้งผู้ชมผ่านทาง Live Streaming และผู้ชมภายในงาน

นอกจากนี้นักแข่งจากทีม Toyota Gazoo Racing Thailand ได้นำ NEW COROLLA ALTIS HEV GR SPORT และ YARIS ATIV NIGHTSHADE ที่พึ่งเปิดตัว มาพิสูจน์สมรรถนะการขับขี่อย่างสนุกสนานเป็นที่แรก รวมถึงโชว์สมรรถนะของกระบะตัวแรง HILUX REVO GR SPORT WIDE TREAD ที่ขับโดยนักแข่งแชมป์รายการ Asia Cross Country Rally 2024 ปิดท้ายด้วยมินิคอนเสิร์ตของศิลปินชื่อดัง ซานิ / เต๋า เศรษฐพงศ์ / ATLAS / เติร์ด ลภัส / Slapkiss ให้ชาวเชียงใหม่ได้รับรอยยิ้มและความสุขจนจบงาน

แล้วไปมันส์กันต่อในงาน **Toyota Gazoo Racing Thailand** สนามที่ 5

สนามสุดท้ายชิงแชมป์ประจำปี ณ สนามช้าง อินเตอร์เนชั่นแนล เซอร์กิต จ.บุรีรัมย์

ร่วมกับการแข่งขัน **IDEMITSU SUPER ENDURANCE 2024**

**20-21** ธันวาคม นี้ แฟนพันธุ์แท้กีฬามอเตอร์สปอร์ต ห้ามพลาด!

**ติดตามความสนุก และชมการแข่งขันสดผ่านทาง Live Streaming**

**ได้ที่ Facebook / Youtube : TOYOTA GAZOO Racing Thailand**

**ติดตามข้อมูลข่าวสาร และกิจกรรมเพิ่มเติมได้จาก**

**TikTok: tgr.thailand และ Instagram : tgrthailand**